Harris maak steeds opgang op ranglys | Netwerk24
22 Julie 2019 16:00
Suid-Afrika se Lloyd Harris maak steeds vordering op die wêreldtennisranglys en beklee nou die 82ste plek – sy beste posisie tot dusver.
Die 22-jarige Harris het met drie plekke verbeter op die jongste ranglys wat Maandag bekend gemaak is.
Suid-Afrika se Kevin Anderson beklee steeds die 11de plek.
Die Rus Daniil Medvedev (10de tot 9de) was die enigste top10-speler wat met 'n plek geklim het.
Chanel Simmonds, Suid-Afrika se voorste vrouespeler op die ranglys, het 12 plekke uitgesak tot die 396ste plek.
Die 16-jarige Zoë Kruger het 57 plekke uitgesak tot 587ste. Sy het Sondag as promotorskeuse in die eerste ronde ter kwalifisering vir die Baltiese Ope in Jurmala, Letland, met 2-6, 4-6 teen die agtste gekeurde Isabella Shinikova van Bulgarye vasgeval. – Sportredaksie